**PROIECT**

**GUVERNUL REPUBLICII MOLDOVA**

**HOTĂRÎRE nr.\_\_\_\_\_\_\_\_din \_\_\_\_\_\_\_\_\_\_**

**Chişinău**

**Cu privire la aprobarea conceptului tehnic al sistemului informațional automatizat „Registrul mandatelor de executare”**

**-------------------------------------------------------------------------**

În temeiul prevederilor art. 175-178 din Codul administrativ nr. 116/2018 (*Monitorul Oficial al Republicii Moldova*, *2018, nr. 309-320, art. 466),* în confomitate cu art. 16 și 22 din Legea nr. 467-XV/2003 cu privire la informatizare și la resursele informaționale de stat (*Monitorul Oficial al Republicii Moldova, 2004, nr. 6-12, art. 44*), a prevederilor art. 16 alin. (1) și (3) din Legea nr. 71-XVI/2007 cu privire la registre (*Monitorul Oficial al Republicii Moldova, 2007, nr. 70-73, art. 314*),**Guvernul**

**HOTĂRĂŞTE:**

1. Se aprobă Conceptul tehnic al Sistemului informațional automatizat „Registrul mandatelor de executare” (SIA “RME”), conform anexei.
2. Se pune în sarcina Serviciului Fiscal de Stat asigurarea implementării și dezvoltării SIA “RME”.
3. Posesor al SIA “RME” este Serviciul Fiscal de Stat.
4. Odată cu implementarea definitivă a SIA “RME”, prezentarea mandatelor de executare Serviciului Fiscal de Stat și corespondența aferentă se va efectua exclusiv prin intermediul acestuia.
5. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru Ion CHICU**

Contrasemnează:

Ministrul finanțelor **Serghei PUȘCUȚA**